
Biedrībai “Latvijas sarkanais krusts”
lskdaugavpils@inbox.lv


Par atzinumu par nometnes gatavību 
darbības uzsākšanai

 Veselības inspekcijā (turpmāk – Inspekcija) 2026. gada 20. maijā saņemts iesniegums (reģistrēts Inspekcijas dokumentu vadības sistēmā 2026. gada 20. maijā ar Nr. 17654) par atzinuma sagatavošanu bērnu dienas nometnes “Kopā jautrāk” darbības uzsākšanai Daugavpils Stropu pamatskolā – attīstības centrā Abavas ielā 1, Daugavpilī.  
Inspekcija norāda, ka atbilstoši Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunktam Inspekcijas atzinums nav nepieciešams, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem.
Informējam, ka Inspekcija Daugavpils Stropu pamatskolā – attīstības centrā Abavas ielā 1, Daugavpilī, 2026. gada 16. martā ir veikusi plānveida kontroli un 2026. gada 17. martā ir izsniegts kontroles akts Nr. 00117126. Aicinām vērsties Daugavpils Stropu pamatskolā – attīstības centrā, lai saņemtu 2026. gada 17. marta kontroles aktu Nr. 00117126. 
Rekomendējamie pasākumi:
1. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.
2. Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas. 
3. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
4. Nodrošināt Ministru kabineta 2018. gada 24. jūlija noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību ievērošanu.

